หุ้นปิดลบ6.86จุดที่723.96
ดัชนีหุ้นไทยปิดในวันทำการสุดท้ายของสัปดาห์ที่ระดับ 732.96 จุดลดลง 6.86 จุดหรือ 0.92% มูลค่าการซื้อขายกว่า 21,886.64 ล้านบาท
5 มี.ค. 2553

ดัชนีหุ้นไทยปิดในวันทำการสุดท้ายของสัปดาห์ที่ระดับ 732.96 จุดลดลง 6.86 จุดหรือ 0.92% มูลค่าการซื้อขายกว่า 21,886.64 ล้านบาท
บรรยากาศการลงทุนตลาดหุ้นไทยวันนี้ (5 ก.พ.) ดัชนีแกว่งตัวผันผวน โดยหลังเปิดตลาดภาคเช้าดัชนีปรับตัวในแดนบวกตามตลาดต่างประเทศ ระหว่างชั่วโมงการซื้อขายดัชนีปรับตัวสูงสุดที่ 736.63 จุด ก่อนที่จะมีแรงเทขายหุ้นในกลุ่มสื่อสาร ฉุดดัชนีปิดตลาดปรับตัวลดลงต่ำสุดที่ 732.96 จุด ลบ 6.86 จุด หรือ 0.94%
หลักทรัพย์ที่มีมูลค่าการซื้อขายสูงสุด 5 อันดับแรกประกอบด้วย ADVANCปิดที่ 76.75 บาท ลบ 4.50 บาท PTT ปิดที่ 231.00 บาท ลบ 5.00 บาท PTTAR อยู่ที่ 26.00 บาท บวก 0.25 บาท BANPU อยู่ที่ 574.00 บาท ลบ 4.00 บาท และ PTTEP อยู่ที่ 138.50 บาท ลบ 0.50 บาท
อย่างไรก็ตามหุ้นที่ถูกถล่มหนักที่สุดคือหุ้นของบริษัทแอดวานซ์อินโฟร์เซอร์วิส(ADVANC)ปิดตลาดลดลงอีก 4.50บาทหรือ5.99% โดยลงมาปิดที่ 76.75 บาท
นายอดิศักดิ์ คำมูล ผู้อำนวยการฝ่าย วิเคราะห์บล.เคจีไอ(ประเทศไทย) กล่าวว่า หุ้นไทยวันนี้ถือว่าสวนทางกับตลดาหุ้นภูมิภาคที่ส่วนใหย่ปรับตัวเพื่อขึ้นซึ่งส่วนหนึ่งเป็นผลมาจาก การขึ้นเครื่องหมาย  XD ในหุ้นขนาดใหญ่ได้จบลงแล้วทำให้นักลงทุนที่เข้ามาซื้อเพื่อรับเงินปันได้สิทธิรับเงินปันผลแล้วจึงขายหุ้นออกมา    นอกจากนี้เป็นผลมาจากการที่นักลงทุนยังมีความกังวลในหุ้นที่เกี่ยวข้องกับคำตัดสินยึดทรัพย์โดยเฉพาะกลุ่มชินฯจึงทำให้หุ้นในกลุ่มนี้ลดลงแรง อีกทั้งการที่ดัชนีไม่สามารถทะลุผ่านแนวต้านสำคัญที่ 730-735 จุดได้จึงทำให้มีแรงเทขายออกมาด้วย ซึ่งวันสุดท้ายของสัปดาห์นี้พูดได้ชัดเจนว่าเป็นช่วงของการการทำกำไร สำหรับตลาดหุ้นัสปดาห์หน้าจะขึ้นอยู่กับปัจจัยหลักๆที่สำคัญดังนี้คือ1. จะต้องติดตามตลาดหุ้นในฟากตะวันตกเช่นที่สหรัฐอเมริกาและยุโรป ว่าเป็นอย่างไรหากดาวน์โจนส์และหุ้นยุโรป ปรับตัวเพิ่มขึ้นมาได้ก็จะทำให้นักลงทุนคลายความกังวลในเรื่องของการฟื้นตัวของเศรษฐกิจ ซึ่งก็จะทำให้หุ้นทั่วโลกเพิ่มขึ้นตามด้วย แต่หากดัชนีหุ้นในฝั่นนี้ยังไม่ฟื้นก็มีโอกาสที่จะกดหุ้นทั้งโลกอยู่ 
2.จะต้องจับตามาตรการของประเทศจีนที่ประกาศคุมสินเชื่อต่อว่าจะมีผลกระทบต่อตลาดอย่างไร 3.จะต้องดูกระแสเงินไหลเข้าของนักลงทุนต่างชาติหากยังคงไหลเข้าต่อเนื่องก็จะมีโอกาสผลักดันให้ดัชนีหุ้นขึ้นต่อไปได้ ซึ่งการจะดูว่าเงินต่างชาติจะยังคงไหลเข้ามาอีกต่อเนื่องหรือไม่นั้นให้จับตาดูค่าเงินบาทด้วยหากยังแข็งค่าต่อก็จะทำให้เงินไหลเข้ามาอีกแต่หากบาทอ่อนก็เท่าว่าจบแล้วเงินต่างชาติก็จะพักระยะหนึ่ง 
และสุดท้ายคือ การเมืองซึ่งแม้ว่าจะไม่ได้เป็นปัจจัยที่มีความสำคัญมากนักแต่ก็เป็นปัจจัยที่อยู่กับตลาดตลาดมาอย่างตลอดเวลาและสร้างความกังวลให้กับตลาดตลอดเวลา ในช่วง 2-3ปีที่ผ่านมา ว่าจะเกิดหรือไม่เกิดเหตุการณ์อะไร ทั้งนี้มองว่าสัปดาห์หน้าดัชนีหุ้นจะเคลื่อนไหวโดยมีแนวต้านที่ 730-735  จุดและมีแนวรับที่ 710-705 จุดและจะผันผวนโดยดัชนีมีโอกาสที่จะขึ้นและลงได้ในระดับ 15-20 จุด